Pranas Petrošius

Pranas Petrošius (g. 1951 m. gegužės 27 d. Balskuose, Tauragės rajonas) – agronomas, Lietuvos ir Tauragės rajono savivaldybės politinis bei visuomenės veikėjas.

 Biografija 
Mokėsi Balskų pradžios mokykloje, 1967 m. baigė Šilalės raj. Didkiemio aštuonmetę mokyklą, 1971 m. – Pajūrio žemės ūkio technikumą, agronomas, 1986 m. – Vilniaus aukštąją partinę mokyklą.

Nuo 1971 m. kolūkio brigadininkas, agronomas, kolūkio pirmininko pavaduotojas, pirmininkas. 1992–1997 m. verslininkas. 1997–2001 m. UAB „Bernotiškės“ direktorius, tikrosios ūkinės bendrijos „Rimtija“ savininkas, 2001–2003 m. UAB „Elgonita“ direktorius.

2003–2007 m. ir 2010–2014 m. Tauragės rajono savivaldybės meras, 2008–2010 m. savivaldybės mero pavaduotojas.

1990–1995 m. Tauragės rajono tarybos deputatas, nuo 1995 m. Tauragės rajono savivaldybės tarybos narys.2011 m. Lietuvos savivaldybių tarybų rinkimai  1990–1995 m., 2000–2003 m., 2008–2010 m. Tarybos finansų komiteto pirmininkas.2008 m. Lietuvos Respublikos Seimo rinkimai – Lietuvos socialdemokratų partija – Iškelti kandidatai .

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Tauragės rajono skyriaus narys, LSDP tarybos narys. Nuo 2004 m. skyriaus pirmininkas, LSDP tarybos narys.

Sutuoktinė Rita, vaikai Darius Petrošius, Donatas Petrošius.

 Šaltiniai 

|-

|-

Kategorija:Tauragės merai
Kategorija:Lietuvos agronomai